A **Israeli Public Broadcasting Corporation** (**IPBC**; hebreo: *תאגיד השידור הישראלי*, transliterado como: *Ta'agid HaShidur HaYisra'eli*, en galego: Corporación de Radiodifusión Israelí), co nome comercial **Kan** (hebreo: *כאן* "Aquí"), é unha corporación pública estatutaria fundada no 2014, baseada na Lei de Radiodifusión Pública dese ano. Foi creada coa intención de substituír a histórica Israel Broadcasting Authority (IBA) despois de que a nova lei decretase o seu peche. A data de lanzamento foi aprazada en varias ocasións, debido ás obxeccións do Primeiro Ministro á súa estrutura e nomeamentos dos xornalistas, o que deu lugar a unha loita legal nos tribunais entre a IPBC e o goberno, que aínda continúa en marcha. Comezou as súas emisións o 15 de maio de 2017. O CEO da IPBC é Eldad Koblenz e o seu presidente é Gil Omer.

Historia
--------

A Israeli Public Broadcasting Corporation (IPBC) é a substituta da Israel Broadcasting Authority (IBA), a empresa pública israelí durante 49 anos. Con problemas financeiros desde a irrupción da televisión privada nos anos 1990, a IBA arrastraba números vermellos e un elevado persoal, formada por máis de 1.050 empregados. En 2014, o Knesset aprobou unha reforma dos medios públicos israelís mediante a pechadura de ÍAA, a súa reemplazo por unha nova empresa, e a eliminación do imposto directo de radiodifusión.

Inicialmente previsto para 2016, o lanzamento de IPBC sufriu varios atrasos; primeiro por negociacións co Histadrut sobre os despedimentos, e máis tarde por disputas na coalición de goberno. O primeiro ministro Benjamin Netanyahu pretendía abortar o cambio, alegando que o persoal contratado por IPBC desempeñaría unha liña informativa crítica co executivo, pero finalmente acordou cos seus socios de coalición que o novo medio nacese sen servizos informativos, segregados noutra empresa. Porén, a Corte Suprema de Israel suspendeu a estrutura suscitada un día antes do lanzamento, polo que si haberá unha redacción informativa.

As emisións de Kan comezaron o 15 de maio de 2017, sobre as frecuencias da antiga IBA que foran pechadas un día antes. O novo medio naceu cun persoal de 450 empregados.

Cadeas de televisión
--------------------

Logo de Kan 11, a cadea principal en lingua hebrea.
Desde o 15 de maio de 2017, KAN emite dúas cadeas de televisión, as cales son emitidas a través dos transmisores nacionais DVB-T2, satélite, a compañía de televisión por cable HOT, a compañía de televisión por satélite YES e a través de Internet.

As cadeas de televisión dispoñibles son: 

* **Kan 11**: A cadea principal da corporación. Substituíu ao Channel 1 da IBA. Entre os seus contidos se atopan principalmente programas de noticias, de actualidade e culturais. A programación é en hebreo.
* **Makan 33** : A segunda cadea da corporación. Emite en lingua árabe, noticiarios e programas culturais. Substituíu ao Channel 33 da antiga IBA.
* **KAN Hinuchit**: Previsto para agosto de 2018, Channel 23, coñecido ultimamente como Hinuchit ou a Televisión Educativa Israelí, será integrado ás emisións da corporación e estará adicado aos nenos e a mocidade.

Radio
-----

Sala de control da emisora de radio KAN Gimmel.
Entre as emisoras de radio da IPBC se atopan:

* **Kan Tarbut**: Programación de contidos xerais e culturais.
* **Kan Bet**: Actualidade e información en directo.
* **Kan Gimmel**: Música israelí.
* **Radio Makan**: Radio en árabe palestino.
* **Kan Farsi**: Radio en idioma persa.
* **Kan REKA**: Emisora para os inmigrantes de Israel. Emite en 13 linguas, aínda que a maior parte dos programas son en idioma ruso.
* **Kan 88**: Especializada en música contemporánea israelí e internacional.
* **Kan Kol Ha Musica**: Emisora de música clásica.
* **Kan Moreshet**: Radio adicada á comunidade xudía ortodoxa.

O sitio web de KAN conta con 7 emisoras musicais exclusivamente dixitais:

* **Kan Nostalgia**
* **Kan Yam Tichon** (Kan Mediterranean Sea)
* **Kan Shia Regesh** (Kan Peak of Emotion)
* **Kan Ktzat Acheret** (Kan Something Different)
* **Kan 80's-90's**
* **Kan LaHitim** (Kan Hits)
* **Kan Klasi** (Kan Classical)

Notas
-----

1. ↑  "KAN - Israeli Public Broadcasting Corporation". *LinkedIn*.
2. ↑  Cashman, Greer Fay (August 3, 2016). "Rivlin: Public broadcasting doesn’t need commissar". *The Jerusalem Post*. Consultado o December 1, 2016.
3. 1 2 3 4  "Nace envuelta en polémica la nueva radiotelevisión pública de Israel". *El Mundo* (en castelán). 15 de maio de 2017. Consultado o 16 de maio de 2017.
4. ↑  Tucker, Nati (6 de marzo de 2014). "Israel Broadcasting Authority to Be Shut Down and Replaced". *Haaretz* (en inglés). Consultado o 16 de febreiro de 2016.
5. ↑  Sanz, Juan Carlos (2017-05-15). "Sin noticias en la televisión de Netanyahu". *El País* (en castelán). ISSN 1134-6582. Consultado o 2020-03-28.
6. ↑  Tucker, Nati (12 de maio de 2017). "Israel’s New Public Broadcasting Era Begins on Monday After Three Years of Political Wars". *Haaretz* (en inglés). Consultado o 14 de maio de 2017.
7. ↑  "עכשיו בשידור חי". *kan.org.il* (en hebreo). Arquivado dende o orixinal o 03 de outubro de 2018. Consultado o 15 de maio de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Israeli Public Broadcasting Corporation Modificar a ligazón no Wikidata*** |

### Outros artigos

* Israel Broadcasting Authority